Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: Befejezõdött a budai várban lévõ barlang, valamint az Abaligeti- és a Pál-völgyi-barlang teljes idegenforgalmi rekonstrukciója, illetve a Vass Imre-barlang és a nagyharsányi kristálybarlang természetvédelmi célú kiépítése. A barlangok gyakorlati védelméhez a 13/1998. (V. 6.) KTM rendelet elõírásai szerinti túravezetõ- és kutatásvezetõ-képzés, továbbá a barlangi idegenvezetõi szakképesítést adó
Paragraph Index: 659

Befejezõdött a budai várban lévõ barlang, valamint az Abaligeti- és a Pál-völgyi-barlang teljes idegenforgalmi rekonstrukciója, illetve a Vass Imre-barlang és a nagyharsányi kristálybarlang természetvédelmi célú kiépítése. A barlangok gyakorlati védelméhez a 13/1998. (V. 6.) KTM rendelet elõírásai szerinti túravezetõ- és kutatásvezetõ-képzés, továbbá a barlangi idegenvezetõi szakképesítést adó tanfolyam a barlangokban végzett kutatási és bemutatási tevékenység szakszerûségének fokozásához járult hozzá. A hagyományos Cholnoky Jenõ karszt- és barlangkutatási pályázat évenkénti kiírása pedig a társadalmi szervezetek ilyen irányú tevékenységének serkentésével segítette a barlangok megóvását, megismerését. A barlangvédelem területén hiányosságként említhetõ, hogy a közhiteles nyilvántartás felállítása még nem fejezõdött be, ami maga után vonta védõövezeteik kijelölésének és az ingatlan-nyilvántartásban történõ megjelenítésük késedelmét is. Mindez elsõsorban a védett területeken kívül nyíló, gazdasági tevékenységek közvetlen vagy közvetett hatásainak kitett barlangok természetes állapotának meg- õrzése szempontjából okoz jelentõs problémát. Ezen értékcsoport vonatkozásában további folyamatos problémaként jelentkezik a kutatóintézményi háttér teljes hiánya, aminek következtében a védelmi intézkedéseket megalapozó kutatási eredmények hézagosak. A természeti emlék kategóriában „ex lege"-védelem alatt álló kunhalmok és földvárak természetvédelmi állapotfelmérése és jegyzékbe foglalása ugyancsak jelentõs késéssel kezdõdött meg. A szükséges védelmi intézkedéseket is megalapozó országos felmérés a kunhalmok vonatkozásában 2002-ben befejezõdött, a földvárak esetében pedig befejezés elõtt áll; a jegyzékek jogszabályban elõírt közzétételéhez azonban az ingatlan-nyilvántartási adatok még hiányoznak. A jegyzék-közzétételi kötelezettséggel nem érintett források és víznyelõk természetvédelmi nyilvántartásba vételének elõkészítése csak 2002-ben kezdõdött meg. A Tvt. lehetõséget nyújt további élettelen természeti értékek különbözõ szintû védelmére is, ezekkel az eszközökkel azonban még nem sikerült élni. A nyílt karsztterületek jegyzékének közzétételét a már rendelkezésre álló földtani adatok ingatlan-nyilvántartási azonosításának igénye hátráltatja, és e késedelem miatt a vonatkozó törvényi korlátozások sem érvényesíthetõk. Bõvíteni szükséges az egyes mesterséges üregek védetté nyilvánítását megalapozó vizsgálatok körét (ilyenek még csak denevérvédelmi szempontból történtek), s fel kell gyorsítani a védetté nyilvánítandó ásványokat és õsmaradványokat, illetve a védelmet igénylõ egyedi földtani-felszínalaktani képzõdményeket illetõ szakmai elõkészítési munkát is. 5.3.8. Tájvédelem 5.3.8.1. Az általános tájvédelem Kihirdetésre került a tájvédelmi szakhatósági hatáskörbe tartozó engedélyezési eljárásokról szóló 166/1999. (XI. 19.) Korm. rendelet, amely a hatósági eljárásokban szakhatósági jogkört biztosít a nemzetipark-igazgatóságok számára. Ezzel a tájvédelmi szakhatósági ügyek száma nagymértékben megnõtt, és azóta évrõl évre megkétszerezõdik. Nagy elõrelépést jelent viszont, hogy így számos tájés természetvédelmi szempontból kedvezõtlen beruházás megelõzhetõ, valamint lehetõség van olyan irányú módosításokra, amelyek lehetõvé teszik, hogy a védett és nem védett természeti területeken egyaránt érvényesüljenek a tájvédelem szempontjai. A hivatkozott rendelet kapcsán megnõtt feladatkörök ellátása a létszámhiány, illetve a szakfelügyelõk továbbképzésének hiánya miatt sok esetben nem megfelelõ. Problémát jelent a rendeletben foglalt feladatok megvalósítása terén az is, hogy számos esetben nem történik meg a szakhatóság bevonása. A tájvédelmi szakhatósági hatáskörbe tartozó ágazati szabványok és irányelvek még nem készültek el teljes körûen. A külterületeken a gazdasági épületek építése, átalakítása során a hagyományos tájhasználathoz és hagyományokhoz nem alkalmazkodó létesítmények terjedése figyelhetõ meg. Hasonló egyeztetési és tervezési problémák tapasztalhatók a vonalas létesítmények tájba illesztése terén is. Növekszik a mûszaki infrastruktúra által felszabdalt terület, a táj degradálódik. Az önkormányzatok tájvédelmi szerepvállalása nem általánosan elterjedt, sõt szélsõséges esetben szûkös anyagi helyzetük miatt ellenérdekeltek. Ennek többek között az a következménye, hogy az agglomerálódó térségekben a beépített területek feltartóztathatatlanul terjeszkednek (például bevásárlóközpontok, lakóparkok, lakóépületek, üdülõk és más zöldmezõs beruházások). A tájvédelmi munkában különösen érzékelhetõ a lakossági jogkövetés hiánya. Ezért a fokozott ellenõrzés, a terü- 2003/142. szám let gyakori bejárása, az esetleges szabálytalanságok idõbeni felfedése és az intézkedés gyors megtétele alapvetõen fontos, a tájvédelmi szakmai követelmények betartatása csak így képzelhetõ el. A tájvédelmi szemlélet kialakítása lassú, kevés eredményt sikerült elérni a települési döntéshozói szinten is. Továbbra is veszélyforrást jelent, hogy a településrendezési tervek készítésekor a nemzetipark-igazgatóság véleménye sokszor nem kerül beépítésre (egyes esetekben jogsértõen be sem vonják az illetékes igazgatóságot az eljárásba), és a közhiteles kihirdetések hiánya miatt a szakhatósági jog sem érvényesíthetõ a természeti területekre, az ökológiai hálózat elemeinek területére, a földvárakra, a Natura 2000-területekre és a védõövezetekre vonatkozóan. A bányarekultivációk ellenõrzése hiányos. Sokszor olyan területeken is elõírás a bányarekultiváció, ahol ökológiai szempontból kedvezõbb lenne az élõhelyek szabadon hagyása, a pionír növényekkel történõ benépesülés folyamatának érvényesülése, különösen igaz ez a felhagyott külszíni bányák, anyagnyerõhelyek környezetére. A termelési és kommunális hulladékok szervezetlen, illetve illegális lerakása egyre nagyobb probléma, olykor védett természeti területen is. 5.3.8.2. Az egyedi tájértékek nyilvántartása Megkezdõdtek az országos tájkataszter megalapozását szolgáló tájértékelési és tájtipológiai kutatások, és elindult az egyedi tájértékek védelmét biztosító országos egyeditájérték-kataszter kialakítása. Eddig 201 település egyedi tájértékeinek felmérése készült el. Mivel a magyarországi települések számához képest igen alacsony volt a felmérésekre szánható összeg, az egyedi tájértékek felmérése meglehetõsen lassan halad. A folyamat felgyorsításához több támogatás szükséges. 5.3.9. A természetvédelmi tervezés 5.3.9.1. A természetvédelmi tervezés és a kezelési tervek Az Alapterv 1997—2002-es idõszakának végén megjelent a természetvédelmi kezelési tervek készítésére, készítõjére és tartalmára vonatkozó szabályokról szóló 30/2001. (XII. 28.) KöM rendelet. A kezelési tervek készítésére vonatkozó jogszabály megjelenése egyeztetési nehézségek miatt majdnem négyéves késést szenvedett. Már a rendelet megjelenése elõtt megkezdõdött a kezelési terveket megalapozó dokumentációk (50 db) elkészítése, a dokumentációk színvonala azonban nem egyenletes. A nemzetiparkigazgatóságoknak nincs elegendõ kapacitásuk a kezelési tervek elkészítésére. A természeti értékekrõl (védett fajok elõfordulási adatai, populáció mérete, veszélyeztetettség stb.) sincs naprakész adatbázis. Nincs visszacsatolás a természetvédelmi kezelések hatékonyságáról. A probléma megoldása a jelen tervidõszak sürgõs feladata. Kialakítás alatt áll a természetvédelmi ágazat hierarchikus tervezési rendszere. Az ökológiai hálózatra vonatkozó ún. hálózati tervek a regionális terveknek megfelelõ tervezést pótolnák majd az ökológiai hálózatra vonatkozó rendelet elfogadása után. Fontos cél, hogy az illetékes nemzetipark-igazgatóság regionális, megyei stb. természetvédelmi tervét vagy egy adott védett természeti terület természetvédelmi kezelési tervét alapként, minden tervezõi munkát megelõzõen lehessen figyelembe venni a területhasználat meghatározásakor. 5.3.9.2. A természetvédelem érvényesülése az országos és regionális tervekben, település- és területrendezési tervekben A település- és területrendezési, valamint a fejlesztésre vonatkozó tervezések során nem minden esetben érvényesülnek a természet- és tájvédelem érdekei. Ennek oka esetenként a tervezõi egyeztetés megkerülése, továbbá az országos és regionális természetvédelmi tervek — kezelési tervek, ökológiai hálózati terv stb. — részbeni hiánya, amelyeknek a tervezési rendszer hierarchiáján belül a területrendezési szinten kellene érvényesülniük. A településrendezési tervek készítése során a belterületbe vonást illetõen a tájvédelmi hatóság nem rendelkezik szakhatósági, csak véleményezési jogkörrel, így a jóváhagyás során nincs beavatkozási jogköre (ugyanakkor egyedi ügyekben szakhatóságként azért beavatkozhat). Mindezek következtében nem lassult — sõt az ország jelentõs térségeiben inkább tovább gyorsult — a területhasználatnak a természetvédelem érdekei szempontjából kedvezõtlen változása. A településrendezés eszközei nem bizonyultak elegendõnek a táj szerkezetének védelmére, a kedvezõtlen folyamatok lassítására, megakadályozására. 5.3.10. A természetvédelem finanszírozása A természetvédelem KvVM-forrásai (Mrd Ft) Év Területi szervek elõirányzatai (központi beruházással együtt) 1,5 1,8 2,3 2,4 2,7 Kiemelt programok (fejezeti kezelésû elõirányzatok + a KvVM igazgatási keretei) 1,2 1,2 1,6 1,1 0,9 KAC (természetvédelem) 0,7 0,9 1,1 2,9 2,8 Összesen: 3,4 3,9 5,0 6,4 6,4 2003/142. szám A természetvédelmi célú elõirányzatok és pályázati források az elmúlt öt év során folyamatosan növekedtek, csaknem megkétszerezõdtek. Ennek ellenére a Tvt.-ben elõírt és az egyéb kötelezettségek maradéktalan teljesítésére a források nem voltak elegendõek. A KAC-pályázatok elbírálását és jóváhagyását követõ kifizetések indokolatlanul hosszú átfutási ideje miatt számos, a vegetációs idõszakban esedékes munkát (például erdõmûvelési munkát), felmérést a tárgyévben már nem lehetett elvégezni. A KAC — más szempontból indokolt — finanszírozási megoldásai miatt nem tudja követni a természetvédelem speciális igényeit, ezért e tevékenységek támogatását a költségvetésbe kell beépíteni. Ezzel ellentétes folyamatként a védett természeti területen természetközeli gazdálkodást folytatóknak nyújtandó támogatást, valamint a természetvédelmi korlátozás után folyósítandó kártalanítást szabályozó kormányrendelet megjelenésének elmaradása miatt a „védett természeti érték megóvása” fejezeti kezelésû elõirányzat beépült a környezetvédelmi alap célelõirányzatba. Az elõirányzat mûködtetésének kedvezõ tapasztalataira, valamint a növekvõ erdõgazdálkodói érdeklõdésre való tekintettel a fejezeti kezelésû elõirányzat beindítása és a programok folytatása a kormányrendelet megjelenéséig terjedõ átmeneti idõszakban indokolt. 5.3.11. Vagyonkezelés, vagyongazdálkodás A természetvédelmi oltalom alatt álló területek esetében — az ökológiai megfontolások, a konfliktuskerülés, továbbá a költségtakarékosság alapján is — kívánatos, hogy a nemzetipark-igazgatóságok vagyonkezelésébe kerüljenek. Az utóbbi hat évben történt növekedéssel együtt napjainkra a nemzetipark-igazgatóságok vagyonkezelésében 224 000 hektár védett természeti terület van. A gazdálkodás alapfeltétele, hogy az egyes vagyonelemekrõl az igazgatóság és a fõhatóság egyaránt naprakész és hiteles adatokkal, információkkal rendelkezzen. Ennek érdekében elkészült és mûködik a nemzetipark-igazgatóságok természetvédelmi vagyonkezelését támogató egységes nyilvántartási rendszer. Jelentõsen növekedett a régi magyar háziállatfajták hazai állománya. A nemzetipark-igazgatóságok vagyonkezelésébe adott területeken az utóbbi hat évben megháromszorozódott a magyar szürke szarvasmarha állománya, kétszeresére nõtt a racka és cigája egyedszáma, és lassan emelkedik a magyar lófajták állománya is. Az állatállomány tartásával nemcsak a védett természeti területek természetszerû kezelését lehet megoldani, hanem egyúttal e fajták génmegõrzése is biztosított. A régi magyar háziállatfajták tartásának az idegenforgalomban és a hagyományõrzésben is jelentõs szerepe van. A védett természeti területeken a természetvédelmi érdekek élveznek elõnyt a gazdasági hasznosítással szemben. Ugyanakkor e területeken is képzõdhet bevétel, ami jelentõs mértékben növelheti a természeti értékek megóvásának pénzügyi forrásait. A hatékony mûködéshez a jelenlegi támogatási-finanszírozási rendszer megváltoztatása és összehangolása szükséges, mert egyelõre ez a tevékenység még veszteséges. A természetvédelmi szakterület kiemelt figyelmet fordított a kistérségi — a mezõgazdaság, természetvédelem, területfejlesztés harmonizációját szolgáló — fejlesztési elképzelések gyakorlati megvalósítására (hagyományos tájgazdálkodás, ökológiai vagy biotermelés, történelmileg honosított növény- és gyümölcsfajták elterjesztése stb.). Ennek érdekében számos pályázat és projekt indult. A tájtermesztés felélesztése, a hagyományos növényfajták (például gyümölcs- és szõlõfajták) fenntartásában való közremûködés szintén a természetvédelem fontos feladata. A sikeres ökológiai és a természettel harmonizáló gazdálkodáshoz feltétlenül szükségesek azok a növényfajták, amelyeket a Kárpát-medence természeti adottságai között nemesítettek. E növényfajták jól alkalmazkodtak környezetükhöz, és ezért mûtrágyák és szintetikus növényvédõ szerek nélkül is termeszthetõk. A nemzetipark-igazgatóságok vagyonkezelésében lévõ — többségükben volt szövetkezeti tulajdonú — erdõk általában elhanyagolt állapotban, a hatályos üzemtervi elõíráshoz képest hátralékkal kerültek az igazgatóságok kezelésébe, ezért a gazdálkodás ezekben az erdõkben átmenetileg jelentõsebb többletköltséggel jár. A természetvédelmi vagyonkezelésû erdõket a hatályos erdészeti

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes